text: На 15 май 2010 г. колективът на РБ “Пенчо Славейков“ отбеляза своя професионален празник с вълнуващ и забавен пътуващ семинар до Силистра. В град Алфатар посетихме храма „Света Троица“ и добруджанска етнографска къща, в която ни беше изнесена фолклорна програма. В село Калипетрово колегите опитаха традиционни за региона гозби и наблюдаваха местни народни танци и обичаи.
  Поглед към Силистра откъм Дунава – това беше идеята на приятната разходка с корабче по реката. Резерватът Сребърна предложи възможност за докосване до едно уникално място с редки пернати обитатели.
  Този ден на приятни емоции в навечерието на Седмицата на отворените врати в РБ „Пенчо Славейков“ зареди колегите с позитивна енергия.